ET Euroopa Liidu Teataja C 247/6

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2010/C 247/05

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„GÖNCI KAJSZIBARACK”

EÜ nr: HU-PGI-0005-0388-21.10.2004

KPN ( ) KGT ( X )

Käesolev kokkuvõte on koostatud üksnes teavitamiseks. Üksikasjalikku teavet asjaomase KPNi või KGTga hõlmatud toodete tootjate kohta võib leida liikmesriigi või Euroopa Komisjoni kaudu kättesaadavast täielikust toote spetsifikaadist.

1. Liikmesriigi pädev asutus:

Nimi: Földművelésügyi és Vidékfejlesztési Minisztérium – Élelmiszerlánc-elemzési Főosztály Aadress: Budapest Kossuth Lajos tér 11. 1055 MAGYARORSZÁG/HUNGARY Tel +36 13014419 Faks +36 13014808 E-post: Eniko.Zobor@fvm.gov.hu

2. Taotlejate rühm:

Nimi: Abaúj – Gönc Gyümölcstermelők Beszerző és Értékesítő Szövetkezet Aadress: Gönc Károlyi Gáspár út 31/A 3895 MAGYARORSZÁG/HUNGARY Tel +36 46388610 Faks +36 46388702 E-post: mzg.hollar@primposta.hu Koosseis: tootjad/töötlejad ( X ) muu ( )

3. Toote liik:

Klass 1.6. Puuviljad, köögiviljad ja teraviljad

4. Spetsifikaat:

(määruse (EÜ) nr 510/2006 artikli 4 lõikega 2 ette nähtud nõuete kokkuvõte)

4.1. Nimetus:

„Gönci kajszibarack”

4.2. Kirjeldus:

Kaitstud geograafilist tähist „Gönci kajszibarack” võib kasutada järgmiste liigi Prunus armeniaca L. sortide kohta: Gönci magyar kajszi, Magyar kajszi C 235, Mandulakajszi, Bergeron, Ceglédi Piroska, Ceglédi bíborkajszi, Ceglédi arany, Ceglédi óriás, Pannónia.

Gönci aprikooside erilisuses ning kodu- ja välismaises kuulsuses on ühtaegu oma osa piirkonna soodsatel kliimatingimustel, puuviljaaianduse traditsioonide alalhoidmisel ning kasvatamise, korjamise, säilitamise ja transpordi tehnoloogia rangel järgimisel.

Kaitstud geograafilist tähist „Gönci kajszibarack” võib kasutada ainult selliste aprikooside puhul, mis vastavad allpool esitatud parameetritele ning mis üksikute sortide lõikes täidavad allpool osutatud välised ja sisemised kvaliteedinõuded:

GÖNCI MAGYAR KAJSZI

kuju : ümmargune suurus : keskmise suurusega, miinimumläbimõõt 40 mm koore värvus : erkoranž, päikesepoolsel küljel erkpunane viljaliha värvus ja omadused : kuldkollane, peenekiuline, küpsena mahlarikas ja pehme maitse, happesus : magushapukas, maitseküllane

MAGYAR KAJSZI C.235

kuju : ümmargune suurus : keskmise suurusega, miinimumläbimõõt 40 mm koore värvus : erkoranž viljaliha värvus ja omadused : kollane, kiuline, keskmise kõvadusega maitse, happesus : magushapukas, maitseküllane

MANDULAKAJSZI

kuju : täiesti pikergune, mandlikujuline, külje pealt täiesti lapik suurus : suur, miinimumläbimõõt 50 mm koore värvus : heleoranž, päikesepoolsel küljel karmiinpunane viljaliha värvus ja omadused : heleoranž, keskmise kõvadusega, tihke, mahlarikas maitse, happesus : magushapukas, vürtsika aroomiga

BERGERON

kuju : pisut pikergune, kooniline kera, munakujuline suurus : keskmise suurusega, miinimumläbimõõt 40 mm koore värvus : oranž, päikesepoolsel küljel karmiinpunane viljaliha värvus ja omadused : säravoranž, kiuline, kõva maitse, happesus : keskmisest (1,4 %) suurem happesus

PANNÓNIA

kuju : korrapärane või pisut muljutud kera suurus : keskmise suurusega, miinimumläbimõõt 40 mm koore värvus : heleoranž, päikesepoolsel küljel roosa viljaliha värvus ja omadused : heleoranž, kiuline, kõva maitse, happesus : hapukas, maitseküllane

CEGLÉDI PIROSKA

kuju : kera suurus : keskmise suurusega, miinimumläbimõõt 40 mm koore värvus : oranž, päikesepoolsel küljel erkpunane viljaliha värvus ja omadused : oranž, kõva maitse, happesus : magushapukas

CEGLÉDI BÍBORKAJSZI

kuju : lai, kooniline, munakujuline; külje pealt pisut lapik suurus : keskmise suurusega, miinimumläbimõõt 40 mm koore värvus : tumeoranž, päikesepoolsel küljel tume bordoopunane viljaliha värvus ja omadused : tumeoranž, mahlane maitse, happesus : magus, maitseküllane

CEGLÉDI ARANY

kuju : kera suurus : suur, miinimumläbimõõt 50 mm koore värvus : kuldkollane, päikesepoolsel küljel karmiinpunane viljaliha värvus ja omadused : oranž, kõva, mahlarikas maitse, happesus : magushapukas

CEGLÉDI ÓRIÁS

kuju : pisut pikergune, munakujuline; külje pealt veidi lapik suurus : suur, miinimumläbimõõt 50 mm koore värvus : heleoranž, päikesepoolsel küljel erkpunane viljaliha värvus ja omadused : oranž, keskmiselt mahlarikas, pehme maitse, happesus : magushapu, aromaatne

4.3. Geograafiline piirkond:

Geograafilist tähist võib kasutada eranditult üksnes selliste aprikooside puhul, mis on kasvatatud järgmises neljas Borsod-Abaúj-Zempléni maakonna allpiirkonna haldusalas:

Abaúj-Hegyközi allpiirkond: Abaújszántó, Abaújvár, Arka, Boldogkőváralja, Gönc, Göncruszka, Hejce, Hernádcéce, Hidasnémeti, Korlát, Tornyosnémeti, Vizsoly, Zsujta;

Encsi allpiirkond: Abaújkér, Alsógagy, Baktakék, Beret, Detek, Encs, Fancsal, Forró, Fulókércs, Garadna, Ináncs;

Szerencsi allpiirkond: Bekecs, Golop, Legyesbénye, Megyaszó, Monok, Rátka, Szerencs, Tállya;

Szikszói allpiirkond: Alsóvadász, Felsővadász, Hernádkércs, Homrogd, Léh, Nagykinizs, Selyeb, Szentistvánbaksa, Szikszó.

4.4. Päritolutõend:

Kogu tootmise ja kauba käitlemise protsessi kvaliteedikontrolli süsteemiga tagatakse toodete samasuse tuvastamine ja jälgitavus ning lõppkontroll ja tooteohutus järgmiselt: tootjad panevad käsitsi koristatud puuviljad plast- või puukastidesse, mis on varustatud puuvilja päritolu (nimi) näitava etiketiga ning mille põhjal on tunnusnumber.

Eeskirjade kohase aprikooside kasvatamise dokumenteerimiseks ja tõendamiseks tuleb pidada nn päritolukaitse päevikut, milles tuleb kajastada järgmist:

— tootja nimi ja tunnusandmed;

— tootmise koht, koha maakatastri number, sordi ja kasvuala tunnusnumber, alal kasvavate viljakandvate puude arv ja veel mitte viljakandvate puude arv;

— puuviljasordi nimetus ja päritolu (puuistikute päritolutõendi põhjal);

— pritsimispäeviku tunnusnumber;

— saagikoristuspäeviku tunnusnumber, saagikoristuse kuupäevad ja samal aastal koristatud puuviljade kogus sortide ja kasvualade kaupa kokkuliidetuna.

Pritsimispäevik on õigusaktidega sätestatud viisil peetav dokument, milles tuleb märkida:

— kasvatamise ajal kasutatud kemikaalid;

— korraga kasutatud / väljavalatud kogused (kasutamise kuupäevad);

— läbiviidud taimeterviseprotseduuride nimetused, kuupäevad jms.

Saagikoristuspäevik on saagikoristuse ajal peetav dokument, milles on kasvualade ja sortide kaupa viljakandvate puude numbrid, saagikoristuse kuupäevad ning päevas koristatud kogused.

4.5. Tootmismeetod:

Tootmise (ja hoolduse) tingimused ja nõuded

Osutatud kasvupiirkonnas asutatud viljapuuaiad peavad asuma päikesepaistelistel, kõrgematel aladel (150–300 meetrit), kus on hea kvaliteediga, vajalikul määral lubjarikas muld, mille toitainesisaldus on analüüside kohaselt sobilik.

Saagikorjamine

Saagikorjamine algab juuni keskel ja kestab kuni augusti lõpuni. Transpordi ja ladustamise (kõlblikkusaja) seisukohalt on oluline perioodiline saagikoristus, mis tagatakse muuhulgas ka viljapuuaedade sihiteadliku rajamisega. Arvesse võttes viljade erinevaid küpsusastmeid, saab iga üksikut kasvuala keskmiselt kolm korda koristada, et saada sobiva küpsusastmega puuviljad (eelkoristus, põhikoristus ja järelkoristus). Puuviljad korjatakse käsitsi, see on võimalik tänu istikute ja puukroonide sihipärasele kujundamisele.

Ladustamine

Kui ladu on kohaletoodud puuviljakaste täis, jahutatakse puuviljad mõne tunni jooksul umbes 4 °C (ladustamis) temperatuurile. Kiirjahutamisele järgneb käitlemine, st puuviljade sorteerimine suuruse ja värvi järgi, mida tavaliselt tehakse käsitsi, harvemini masinaga. Sorteerimise ja valmispakendamise järel viiakse puuviljakastid sõltuvalt transportimise ajast maksimaalselt kuni 30 päevaks külmladudesse, kus temperatuur on 4–6 °C.

Kvaliteediklassidesse sorteerimine, pakendamine

Suuruse järgi sorteerimine toimub käsitsi suurusšablooni abil. Aprikoosi suurus määratakse määruses (EÜ) nr 851/2000/EÜ ja selle muutmismäärustes osutatud eeskirjade kohaselt mööda pikitelge mõõdetud kõige pikema läbimõõdu järgi; aprikooside pakendamine ja müügiks esitamine toimub samuti kõnealuste eeskirjade kohaselt.

Gönci aprikoosid on tundlikud mehaaniliste vigastuste suhtes ning kui neid transporditakse pakendamata kujul, mõjutab see märkimisväärselt viljade organoleptilisi, füüsikalisi ja keemilisi omadusi ning seetõttu võib hilisem pakendamine osutuda isegi võimatuks. Seepärast peab toote pakendamine kvaliteedi tagamiseks ja – kuna tegemist ei ole töödeldud põllumajandustootega – päritolukoha jälgitavuse ning kontrollimise huvides toimuma määratletud geograafilises piirkonnas.

4.6. Seos piirkonnaga:

Gönci aprikoosid on Ungari kõige põhjapoolsemate puuviljakasvatuspiirkondade iseloomulik puuvili, mida kasvatakse piki Hernádi jõge paiknevas Hegyaljas, Szerencsi mägialal ja Csereháti mäekülgedel, terrassidel ja tasandikel, merepinnast 150–300 m kõrgusele rajatud puuviljaaedades.

Sealkandis on peaaegu eranditult kasvatatud ja kasvatakse ka praegu aprikoosisorte (sorditüüpe), mis kuuluvad umbes 300–350 aastat tagasi välja kujunema hakanud ungari aprikooside sordirühma.

Gönci piirkonna puuviljakasvatust ja puuvilju iseloomustavaid jooni võib kokku võtta järgmiselt.

— Siin kasvatatud samad aprikoosisordid saavad 6–10 päeva hiljem küpseks kui mujal, näiteks Kecskeméti kandis, mis pikendab viljade kodumaist tarbimis- ja töötlemisperioodi.

— Jahedam kohalik kliima, mis põhjustab hilisemat küpsemist, avaldab samal ajal soodsat mõju aprikoosiviljade tarbimiskvaliteedile: värskendavad happed ja maitseküllust andvad ained vabanevad küpsemise käigus aeglasemalt ega „põle ära”. „Gönci kandi aprikoosid on suurepärase kvaliteediga. Saavad hiljem valmis … ning valmimisaega pikendab veel paiknemine mitmesse külge avatud mäenõlvadel.” (Brózik, Jenser et al, 1970).

— See on Ungari kõige ühtlasema talvekülmaga ja kõige hilisema kevade tulekuga piirkond, kus aprikooside kasvatamine on üldse võimalik. Seepärast on siin kõige väiksem aprikoosikasvatamise suurim oht: talve soojemal perioodil puhkenud õiepungade külmakahjustused ja kevadkülmadest põhjustatud kahjustused õiepungadel, õitel ning viljaalgetel.

Puuvilja nimetus „kajszi Baraczk” ilmub esmakordselt János Lippay töödes (Posoni kert (Pozsonyi aed) 3. köide, „Gyümölcsös kert”(puuviljaaed), Viin 1667), kuid 1880. aastatel puhkenud ja viinapuid hävitanud viinapuu-lehetäi epideemia andis õiget hoogu puuviljaaiandusele mäenõlvadel endistel viinamarjakasvatusaladel. Hävinud viinapuude asemel istutati Gönci kandis mäenõlvadele palju viljapuid.

19. sajandi teisel poolel asutati maakondades puuviljakasvatuse edendamiseks mitmesuguseid ühiskondlikke organisatsioone. Nende koostööl oli tähtis osa selles, et 1867. aasta Pariisi maailmanäitusel võitsid Zempléni maakonna puuviljad kuldmedali. Mitmesuguste reisijuhtide ja statistika andmeil oli Gönc kuni 1850. aastateni kuulus pigem oma kirsside poolest. János Korponay märkis esmakordselt 1871. aastal, et Gönc ja selle ümbrus on tuntud oma aprikooside poolest, mida tookord kasvatati „kenas koguses”. Aprikooside kasvatamine sai õige hoo sisse aga alles 1880–90. aastatel.

4.7. Kontrolliasutus:

Mezőgazdasági Szakigazgatási Hivatal (Põllumajandusamet) kui puu- ja köögiviljade kvaliteedikontrolli eest vastutav ametkond

Nimi: Borsod-Abaúj-Zemplén Megyei Mezőgazdasági Szakigazgatási Hivatal, Növény- és Talajvédelmi Igazgatóság Aadress: Miskolc Blaskovits út 24. 3526 MAGYARORSZÁG/HUNGARY Tel +36 46503402 Faks +36 46503404 E-post: Balogh.Zoltan@borsod.ontsz.hu, fvmh-borsod@fki.gov.hu

4.8. Märgistamine:

Lisaks õigusaktides sätestatule hõlmab märgistus järgmist:

— nimetus: „Gönci kajszibarack” (Gönci aprikoos);

— märge „oltalom alatt álló földrajzi jelzés” (kaitstud geograafline tähis) või selle lühend „OFJ” (KGT) ning vastav ühenduse logo (pärast ühenduse registrisse võtmist).

Märgistus tuleb kinnitada igale pakendile ning pakendil võib esitada ka selle halduspiirkonna nime, kus toode tegelikkuses kasvas.

Näiteks:

„Gönci kajszibarack” (Gönci aprikoos)

Oltalom alatt álló földrajzi jelzés (kaitstud geograafiline tähis)

Fajta: Gönci magyar kajszi (sort: Gönci ungari aprikoos)

termőhely: Abaújvár (tootmiskoht: Abaújvár)

(1) ELT L 93, 31.3.2006, lk 12.